
Z A P I S N I K

50. sjednice Vijeća Mjesnog odbora „Janko Matko“ održane, 20. ožujka 2025.,u 17:00 sati u prostorijama mjesne samouprave Mjesnog odbora „Janko Matko“, Zagreb, Ulica Franje Horvata Kiša 12


NAZOČNI ČLANOVI VIJEĆA:
1. Vesna Špiljar
2. Ivan Jurak
3. Nada Špoljarić
4. Pavao Škoko Gavranović
5. Katarina Jurak


Predsjedava Vesna Špiljar, predsjednica Vijeća.



Predsjednica VMO Vesna Špiljar otvara 50. sjednicu Vijeća Mjesnog odbora „Janko Matko", pozdravlja nazočne te konstatira da sjednici prisustvuje 5 od ukupno 5 članova Vijeća. 
Predsjednica na glasanje daje zapisnik s 49. sjednice te konstatira kako je zapisnik, bez rasprave, jednoglasno usvojen


	Na prijedlog predsjednice Vijeće jednoglasno utvrđuje



D N E V N I   R E D:


1. Program rada Vijeća Mjesnog odbora „Janko Matko“ za  2025.
2. Donošenje Zaključaka o izmjeni Plana potreba za aktivnostima, programima i projektima unapređenja kvalitete života građana Mjesnog odbora “Janko Matko” u 2025.
3. Aktualna komunalna problematika
4. Razno: izvješća, pitanja i prijedlozi.



Ad. 1) Program rada Vijeća Mjesnog odbora „Janko Matko“ za  2025.

Vijeće, bez rasprave, jednoglasno, donosi

		Program rada Vijeća Mjesnog odbora „Janko Matko“		                                         					za 2025.


a) Polazne odrednice

	Vijeće Mjesnog odbora „Janko Matko“ polazne odrednice svoga Programa rada temelji na najaktualnijim potrebama komunalnog, socijalnog i kulturnog standarda, koje je Vijeće uočilo u svome radu (pri tome se ne podrazumijeva samo nova problematika već i održavanje postojeće infrastrukture i standarda) uz stavljanje naglaska na posebnost i specifičnost Vijeća Mjesnog odbora  „Janko Matko“.
	Naravno, polazne odrednice i ciljevi i zadaci programa rada Vijeća Mjesnog odbora „Janko Matko“ ovise o cjelovitom radu mjesne samouprave, odnosno o suradnji Vijeća s Vijećem Gradske četvrti Peščenica-Žitnjak. Stoga se polazne odrednice rada Vijeća Mjesnog odbora „Janko Matko“ kod definiranja problema i predlaganja njihovih rješenja kako komunalnog, tako i društvenog i kulturnog standarda, te organiziranja suradnje s građanima, uz ostalo, temelje i na suradnji Vijeća Mjesnog odbora „Janko Matko“ s Vijećem Gradske četvrti Peščenica-Žitnjak. Suradnja se pri tom podrazumijeva kroz primjenu propisane i opisane procedure rada Vijeća Mjesnog odbora „Janko Matko“ koja se odvija i pokreće od suradnje s građanima, poznavanja komunalne problematike, donošenja zaključaka na sjednicama i koordinacije predsjednika Vijeća Mjesnih odbora s predsjednikom Vijeća Gradske četvrti Peščenica-Žitnjak.

	Iz navedenog konteksta specificiraju se sljedeće polazne odrednice:

1. Pojačano održavanje, asfaltiranje i rekonstrukcija ulica.
2. Izgradnja i asfaltiranje parkirališta.
3. Uređenje i asfaltiranje pješačkih staza i nogostupa.
4. Regulacija prometa postavom prometne signalizacije.
5. Pojačanje postojeće javne rasvjete u ulicama.
6. Uređenje i opremanje dječjih igrališta potrebnim sadržajima.
7. Zaštita javnih zelenih površina i opremanje istih sadržajima (klupe, stolovi, koševi za otpatke i sl.).
8. Briga o problematici vezanoj uz zaštitu okoliša i sigurnost građana u Mjesnom odboru „Janko Matko“.
9. Pojačati aktivnosti vezane za zaštitu okoliša, kako s razine Grada tako i Ministarstva zaštite okoliša, pogotovo kad je u pitanju rješavanje divljih deponija.
10. Inicirati pokretanje postupka promjene i izmjene Prostornog plana za naselje „Janko Matko“.
11. Sve navedene polazne odrednice ovise o osnovnoj odrednici koja se prepoznaje po stupnju uspješnosti:
· suradnje Vijeća Mjesnog odbora „Janko Matko“ s građanima,
· suradnje Vijeća Mjesnog odbora „Janko Matko“ s Vijećem Gradske četvrti Peščenica-Žitnjak i Gradskim uredom za mjesnu samoupravu.

Navedene odrednice uvjetuju i usmjeravaju izravno uspješnost rada Vijeća Mjesnog odbora „Janko Matko“ a neizravno pridonose uspješnoj realizaciji rada Vijeća Gradske četvrti Peščenica-Žitnjak.

b) Glavni ciljevi

Iz navedenih polaznih odrednica, te na osnovi rada Vijeća Gradske četvrti Peščenica-Žitnjak vezanog uz prostor našeg mjesnog odbora, Vijeće Mjesnog odbora „Janko Matko“ postavlja sljedeće ciljeve:

1. Koordinirano u suradnji s građanima sustavno prikupljanje svih podataka bitnih za Mjesni odbor „Janko Matko“ o komunalnoj opremljenosti, uređenju prostora, komunalnom redu, zaštiti okoliša, javnog reda i mira, rada javnih službi te upoznavanje Vijeća Gradske četvrti Peščenica-Žitnjak i građana Mjesnog odbora „Janko Matko“ s istim.
2. Koordinirano s Vijećem Gradske četvrti Peščenica-Žitnjak sustavno i kontinuirano planiranje rješavanja manjih komunalnih potreba koje Vijeće Mjesnog odbora „Janko Matko“ selektira i predlaže Vijeću Gradske četvrti kao prioritete programa Plana  malih komunalnih aktivnosti za tekuće i iduće razdoblje.
3. Uočavanje i predlaganje Vijeću Gradske četvrti i drugim nadležnim tijelima većih komunalnih problema na Mjesnom odboru „Janko Matko“ koji se ne mogu, zbog svoje obimnosti i složenosti, rješavati kroz program Plana malih komaunalnih aktivnosti.
4. Kontinuirano upoznavanje i praćenje osnovnih akata na kojima se temelji rad, organizacija i odlučivanje Vijeća Mjesnog odbora „Janko Matko“.
5. Permanentno nastojanje za što učinkovitijom suradnjom Vijeća Mjesnog odbora „Janko Matko“ s Vijećem Gradske četvrti Peščenica-Žitnjak i Gradskim uredom za mjesnu samoupravu.

c) Zadaci i rokovi

Na osnovi ovih, programom postavljanih ciljeva, Vijeće Mjesnog odbora „Janko Matko“ će u svome radu i na svojim sjednicama tijekom 2025. provoditi proceduralne postupke i donositi odgovarajuće akte u predviđenim rokovima, a naročito o sljedećim pitanjima:

1. Koordinacija i suradnja s Vijećem Gradske  četvrti Peščenica-Žitnjak i s predsjednikom Vijeća Gradske četvrti Peščenica-Žitnjak u okviru propisane i opisane procedure (kontinuirano kroz cijelu godinu).
2. Kontinuirano praćenje aktualne komunalne problematike na području Mjesnog odbora „Janko Matko“ – naselja, te utvrđivanja
                  a) Prioriteta za Plan komunalnih aktivnosti Vijeća Gradske četvrti 
    Peščenica-Žitnjak.
     b) Složenih i većih komunalnih potreba nadležnim tijelima Grada po propisanoj  
          proceduri (kontinuirano  kroz cijelu godinu).
    c)  Donošenje Plana malih komunalnih akcija (čišćenje javnih površina, održavanje
         javnih površina i održavanje nerazvrstanih cesta.) 


     3.  Davanje mišljenja o prijedlozima akata i programima koja od Vijeća Mjesnog odbora
          „Janko Matko“ zatraži Vijeće Gradske četvrti Peščenica-Žitnjak ili druga nadležna gradska
          tijela, te prihvaćanje programa i akata na znanje o kojima navedena tijela informiraju
          Vijeće Mjesnog odbora „Janko Matko“ (kada bude zatražena i ponuđena).
4.   Raspravljanje i donošenje zaključaka na sjednicama Vijeća na osnovi prijedloga
      stanovnika Mjesnog odbora „Janko Matko“ (kontinuirano kroz cijelu godinu).
5.   Predlaganje prioriteta PKA za 2026. za Mjesni odbor „Janko Matko“     
6.   Donošenje Financijskog plana Vijeća Mjesnog odbora „Janko Matko“ za 2025.
7.   Donošenje Izvješća o radu Vijeća Mjesnog odbora „Janko Matko“ za 2024. 
8.   Donošenje Programa rada Vijeća Mjesnog odbora „Janko Matko“ za 2025. 
9.   Donošenje Plana komunalnih akcija mjesnog odbora „Janko Matko“ za 2025. 
10. Donošenje Godišnjeg obračuna Vijeća Mjesnog odbora „Janko Matko“ za 2024. 
11. Sudjelovanja i predlaganje u donošenju prostornih, urbanističkih i detaljnih planova
     Grada Zagreba (PUP, GUP, UPU) kada se odnose na prostor Mjesnog odbora „Janko Matko“
     (prema dospijeću prijedloga).
12. Raspravljanje i predlaganje rješavanja problema o zaštiti okoliša, sigurnosnom i
      društvenom standardu građana Mjesnog odbora „Janko Matko“ (kontinuirano kroz cijelu godinu)
13. Donošenje Plana potreba za aktivnostima, programima i projektima unapređenja kvalitete života građana Mjesnog odbora “Janko Matko” u 2026. 


Izvršenje zadatka u predviđenim rokovima treba shvatiti aproksimativno jer ovise od više činitelja, a naročito o:
· dosegnutoj razini odvijanja propisanog i opisanog rada Vijeća Mjesnog odbora „Janko Matko“.
· suradnji Vijeća Mjesnog odbora „Janko Matko s Vijećem Gradske četvrti Peščenica-Žitnjak i s predsjednikom Vijeća Gradske četvrti.
· suradnji Vijeća Mjesnog odbora s građanima Mjesnog odbora „Janko Matko“, te o izvršenju proračunskih stavki koje se odnose na Mjesnu samoupravu Grada Zagreba.

Ad. 2) Donošenje Zaključaka o izmjeni Plana potreba za aktivnostima, programima i projektima unapređenja kvalitete života građana Mjesnog odbora “Janko Matko” u 2025.

Vijeće, bez rasprave, jednoglasno, donosi

	PLAN

 potreba za aktivnostima, programima i projektima unapređenja kvalitete života građana

Mjesnog odbora Janko Matko u 2025.

	Članak 1.

Ovaj plan obuhvaća iniciranje, organiziranje i provođenje aktivnosti, programa i projekata u društveno - kulturnom životu; sportsko-rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima njihovu odgoju i obrazovanju, a koji su nedovoljno ili uopće nisu obuhvaćeni drugim programima.

	Članak 2.

Planirana sredstva iz članka 1. u Mjesnom odboru, u ukupnom iznosu od 517,62 eura, raspoređuju se za sljedeće aktivnosti: .

	
	

	1. DRUŠTVENI ŽIVOT I KULTURA 

	Naziv aktivnosti
	Radionica kaširanja za djecu i odrasle

	Opis aktivnosti
	Radionica izrade jednostavnih predmeta tehnikom kaširanja za djecu i odrasle. 

	Cilj(evi) aktivnosti
	Organizacija aktivnosti koja će omogućiti zajedničko druženje za sve tri generacije (djeca, roditelji, djedovi i bake), edukacija djece o recikliranju (iskorištavanje starog papira). 

	Datum održavanja
	 Ožujak,  Travanj,  Svibanj,  Lipanj,  Srpanj,  Kolovoz,  Rujan, . Listopad, . Studeni, . Prosinac

	Procijenjena vrijednost
	517,62 EUR

	
	

	Naziv aktivnosti
	Predstava za djecu 

	Opis aktivnosti
	Organizacija dječje predstave i kreativne radionice za vrtićki i osnovnoškolski uzrast

	Cilj(evi) aktivnosti
	Kulturni sadržaj za djecu približiti djeci i učiniti ga dostupnim na način da se organizira u njihovom "susjedstvu".

	Datum održavanja
	 Travanj

	Procijenjena vrijednost
	1.249,25 EUR

	
	

	Naziv aktivnosti
	Oslikavanje murala 

	Opis aktivnosti
	Oslikavanje murala u pothodniku na tramvajskom stajalištu ZET-a na Držićevoj ulici.

	Cilj(evi) aktivnosti
	Suradnja s MO Trnjanska Savica u uređenju pothodnika - oslikavanje zidova pothodnika na Držićevoj koji ujedno čini simboličnu granicu između dvije gradske četvrti.

	Datum održavanja
	 Veljača,  Ožujak,  Travanj

	Procijenjena vrijednost
	1.150,00 EUR

	
	

	
	

	Članak 3.

Sredstva za provedbu ovog plana osiguravat će Gradski ured za mjesnu samoupravu, promet, civilnu zaštitu i sigurnost za namjene određene ovim planom, a prema načelima štednje i racionalnog korištenja sredstava.

	
	

	Članak 4.

Ovaj će Plan biti dostavljen Gradskom uredu za mjesnu samoupravu, promet, civilnu zaštitu i sigurnost.



Ad. 3) Aktualna komunalna problematika


Vijećnici konstatiraju kako je vijećnica Špoljarić uputila zahtjev e-poštom (čišćenje odvodnih kanala na području MO). Zahtjev je proslijeđen  nadležnima na postupanje o čemu Vijeće traži da ih se obavijesti, također, Vijeće traži da ga se izvijesti i o poduzetim radnjama za popravak zasuna na vratima dječjeg igrališta pored vrtića Medo Brundo.


Ad. 4) Razno: izvješća, pitanja i prijedlozi

Nije bilo rasprave niti zaključka


Budući da je dnevni red iscrpljen te da nije više bilo pitanja, predsjednica zaključuje sjednicu.

                                                                                                                                                                                                                                                                                                                                                                                                                                                     Sjednica  je završena u 17:40

Zapisnik vodila i sastavila: Vesna Špiljar
                               


KLASA:024-08/25-003/795
URBROJ:251-13-11-11/010-25-3
[bookmark: _GoBack]Zagreb, 20. ožujka 2025.
   


Predsjednica
                                                                                                                               
                                                                                                                Vijeća Mjesnog odbora
                  „Janko Matko“

